 Proza - : - Apa din padure ... de Vlad Stanciulescu : - Apa din padure ... de Vlad Stanciulescu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Stropi de... (Poezie) > Partitura... (Poezie) > ... (Proza) > Aproape c-a... (Poezie) > Putin... (Proza) > O amintire... (Proza) > bacalAUreat ... (Eseu) > Traditii... (Eseu) > Versuri pe... (Poezie) > Vals la... (Proza) > Ce munca,... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13971278 index.html' > Vizionari: 692 > Apa din padure ... proza [ ] ... - - - - - - - - - - - - - - - - - - - - - - - - - de Vlad Stanciulescu [VLADST ] 2011-02-12 | | Apa din padure ... Soarele isi trimitea cu greu ultimele sale raze portocalii. Mergeam pe poteca ce rupea casele plamadite din betoane, sticla si metale, de padurea alcatuita din copaci, apa si verdeata. Pamantul era putin flasc datorita ploii ce udase acest sat de la poalele Carpatilor. inaintam tacut, aruncand cate o privire la doi fluturi albi ce se intalneau si se desparteau constant. Respiram aerul placut al padurii, produs de aceste ventilatoare verzi, ale caror trunchiuri erau in dreapta si in stanga mea. La zece metri in fata mea, observ doua mici cratere provocate de tractoarele ce au arat acest pamant fertil. Acestea sustineau smocuri de apa, din care un soarece se adapa in voie. La auzul pasilor mei, s-a speriat si a fugit. Ca sa scap de sentimentul culpabilitatii, m-am gandit ca se hidratase de ajuns. La un moment dat, am zarit un copac aparte. Se impunea in fata celorlalti, prin dimensiuni si varsta, ca ilie Moromete in fata familiei sale, in tinda la masa joasa, facuta probabil, dintr-o ruda a acestui arbust maret. M-am apropiat, si am observat ca este un fag. in timp ce mergeam in jurul sau, am observat ca avea o incizie facuta de catre timp, in trunchiul sau. Carnea si organele sale erau moi si faramitate. in timp ce mana mea patrundea in abodmenul sau, am simtit un mic zgomot din interiorul acestui copac, si mi-am retras mana. il durea. M-am simtit ca un doctor ce vine la un pacient cu cancer in faza terminala. in timp ce il priveam, am realizat ca nu eu sunt doctorul, ci el. Da, eu, pacientul, veneam la capataiul doctorului ce ne-a oferit noua, pacientilor, in fiecare zi, medicamentul numit oxigen. Razele soarelui se retrasesera complet. Am privit copacii din jur, si vedeam crengile care se miscau angrenate de vant, si-mi pareau forme de jelanii, pentru acest doctor muribund. i-am sarutat coaja cu riduri, si am inceput sa ma indepartez. inainte de a-mi disparea complet din raza vizuala, l-am privit dintr-un unghi, unde nu se vedea gaura din corpul sau, deoarece am dorit sa-mi ramana in suflet, maret si sanatos. imi continuam drumul prin acest ocean de frunze cazute, in care se imbaiau cateva veverite. Am ridicat privirea, si in sus am vazut o mica licurire rosie. M-a cuprins o teama nedeslusita. M-am gandit ca eram observat de o regina a noptii, de o creatura ce imi doreste sufletul. Am pasit putin, am privit in sus, si iar, acea luminita rosie se profila printre frunzele copacilor. Am inceput sa maresc densitatea pasilor mei, ajungand pana la a alerga. Ocoleam fiecare trunchi de doctor, ma simteam ca intr-un spital, unde doctorii se revolta. in timp ce alergam, am vazut coridorul ce dadea spre iesire. Am pasit pe acesta, si am intrat intr-o campie larga. Aici am privit din nou in sus, si am constatat, cu usurare si umor, ca era semnalizatorul unui avion. Tehnologia moderna imi jucase o festa. Am regretat ca parasisem spitalul in acel mod. Aceasta campie nu era uniforma, avand o coasta proeminenta, semanand cu cea a lui Quasimodo din Nôtre-Dame de Paris. Fiecare pas pe acest covor, imi linistea fiinta mea. Simteam dragostea pamantului, linistea naturii, pacea. Dupa fiece pas, intorceam privirea, si priveam cu fericire firele de iarba care se ridicau dupa suportarea greutatii corpului meu, dar si cu tristete, la acele fire de iarba, care, nu se mai ridicau, si aveau sa intre, in curand, in pamantul din care se nascusera. Am zarit un bolovan, si m-am asezat pe el. Ma simteam implinit. Desi eram doar in tricou si pantaloni scurti, imi era cald, ca in acele zile de iarna, cand veneam la bunica, si desi usa de la bucataria mica nu se inchidea niciodata perfect, scanteile sobei invingeau frigul de afara. Spitalul verde nu mai era acum iluminat. in campie se aprindea flacara de cenusa a lunii. La picioarele mele, o rama serpuia printre firisoarele de iarba, parea un autobuz intr-o metropola. Se indeparta si imi lua cu ea, gandurile si trairile. Cred ca a ajuns cu ele pe o piatra de mormant, deoarece acum in minte mi-a aparut fostul meu prieten, George. Eram cei mai buni prieteni, ne impartaseam totul: zambete, lacrimi, regrete, dezamagiri, victorii ... Era un copil cu suflet matur. intr-o zi mergeam cu el spre casa, cand s-a oprit, si mi a spus ca simte ca inima sa bate anormal. Mi-a venit in minte un gand adolescentin, pueril. i-am spus ca dragostea este cea care opreste si porneste inimile. A doua zi, cand am intrat in liceu, am vazut la clasa sa, in dreptul geamului, unde el statea in banca, o lumina. Mi-am zis ca este un experiment fizic apartinand opticii. Am urcat scarile, si pe ele se aflau colegi liceeni care ma priveau compatimitor. Am deschis usa clasei sale, si acolo, pe banca sa, in locul tanarului care-mi marcase copilaria si adolescenta, era o fotografie. Cu lacrimi ce plecau din coltul ochilor mei, am intrebat, de ce trebuie acea lumanare, este zi, putem sa il vedem si fara o lumanare. Dupa, m-am intors catre profesorul de istorie, si l-am intrebat, unde mi-a ascuns prietenul. A tacut. Am spus atunci ca eu nu pot sa fiu prieten cu o fotografie, am nevoie de el. M-am inselat. Dupa inmormantarea sa, acea fotografie si amintirile ce ma legau de el, au ramas sa mi-l aduca mereu in suflet. Am revenit in campia care se intuneca, la caderea unei lacrimi fierbinti pe piciorul meu rece. M-am ridicat, si am inceput sa merg, meditand la fragilitatea existentei umane. Mi-am adus aminte ce cautam. Plecasem spre a bea apa izvorata din trupul acestei paduri. Desi nu mai vizitasem acest imperiu al frumusetii de cand eram mic, tineam minte unde se afla cismeaua. imi aduc aminte de prietenii ce zvapaiau acum in jurul tinerelor muze bucolice, cautand sa gaseasca enigmaticul sens al iubirii idilice. imi scot telefonul mobil, si vad ca are semnal. Detest pentru un moment, oamenii. Mi se pare crud, ca suflul curat al padurii sa fie violat de catre undele de transmisie ale telefoanelor. Opresc acest element ce ma leaga de monotonia vietii urbane, si raman in intimitate cu padurea. Cismeaua se afla la baza coastei campiei, fiind imprejmuita de un zid rotund, si de doi salcami ce stateau aplecati spre a asculta murmurul apei ce lovea pietricelele spalate de zeci de ani. Cerul era fara niciun nor, era de o puritate infinita. Cred ca cerul este singura coala dintr-un bloc de desen, ce este sublima, fara sa fie asternuta pe ea vreo pictura. Ajung la cismea, si palmele mele sunt sudate acum, spre a forma un vas, din care sa beau apa. Apa rece, imi parcurge tot corpul, semanand viata inauntrul meu. Ma asez pe zidul ce imprejmuia cismeaua, si vad o casuta mica din chirpici, cu un gemulet, reprezentand o deosebita constructie rustica mignona. Acoperisul era format din formatiuni de lemn ce erau mai negre ca intunericul de afara, si ce tineau locul modernelor tigle din orasele lumii. Desi, coviltirul acestei casute era saracacios, fara sclipire, avea in el o forma de frumusete edenica ce nu poate sa fie egalata nici de acoperisurile confectionate din aur pur. Pridvorul de lemn alcatuia zambetul stravechi al acestei casute. Cand ma pregateam sa ma intorc spre casa, aud un scartait ce isi avea obarsia inauntrul acelei casute. Usa se deschise, si in pridvor a aparut o forma de dimensiuni mici, ce se misca incet. Se indrepta spre mine, tinand in membrele sale, un vas de lut, care urma sa fie umplut cu lacrimile acestei paduri. Apropiindu-se, am observat ca era o batrana costeliva, ce avea culoarea pielii asemanatoare cu a papirusului. Pe acest papirus, care cuprindea doi ochi mici, timpul si fatalitatea, scrisesera impreuna un adevarat roman. Cu toate aceste iregularitati ale pielii, batrana avea un chip ce radia de bunatate si intelepciune. Era invelita intr-un costum popular, ce poarta in ele, sangele si traditia, celor ce ne sunt strabuni. Cand a ajuns aproape de mine, i am spus: - Sarut mana, este frumos sa traiesti cu natura? - Sa traiesti, copile. Da, este foarte frumos, numai ca eu nu mai traiesc aici. Pe tine ce te aduce, copilul meu, aici? zise batranica, ducand vasul de lut la capatul tubului de lemn prin care curgea apa. - Nevoia de singuratate, de liniste si de o apa curata. - Agitata este copilaria. Copile, obrazul tau pare ca a fost spalat de lacrimi, spuse privindu-ma bland. - Da, am pierdut o parte din sufletul meu, un prieten bun ... - Copile, nu l-ai pierdut. si eu, imi asteptam copilul meu, sa se intoarca de pe front. intr-o zi, un trimis al armatei mi-a batut in usa, si, nervos ca fusese nevoit sa urce pana aici, mi-a spus indiferent, ca baiatul meu nu mai e. Am plans doua zile. in dimineata celei de-a treia zi, am adormit. Cand m-am trezit, focul ardea in bordei, si baiatul meu, ma privea cald din pridvor. Am trimis vorba la armata ca baiatul meu traieste. Au trimis doi oameni, si desi baiatul meu dormea in patul sau, cei doi nu l-au vazut, si au plecat susotind. El este aici, eu stiu asta. Priveam induiosat la batranica. increderea cu care imi spunea ca fiul ei este aici, ma uimea. Totusi, nu puteam sa cred asta, nu era logic. Logic, cat aveam sa mai rad de acest cuvant. Batranica, astepta putin, si vazand tacerea mea, se intoarse cu privirea spre casa ei, si-mi zise: - Uite-l acolo, el e baiatul meu! in timp ce eu cautam viata in jurul acelei case, ce parea un tablou. Nu vedeam nimic. Atunci, i-am spus ca este tarziu, si ca trebuie sa ma indrept spre casa. Mi-a spus sa astept putin, ca are sa-mi dea ceva. Peste cinci minute, se intoarse, tinand in mainile sale, ce pareau doua crengute de nuc cu zeci de primaveri in spate, o iconita din lemn, si-mi spuse: - Eu am facut-o, copile. Era pentru baiatul meu, am pus in ea dorul si iubirea mea pentru el. Atunci, in ziua cand s-a intors acasa, am incercat sa i-o dau. Dar cand i-o puneam in palmutele sale, facute mai degraba sa tina pensula, decat pusca, ii trecea prin ele si se lovea de podeaua de pamant. Am incercat si in urmatoarele zile, si la fel. Am fost si la doctor, sa intreb ce boala are odrasla mea, dar m-a privit ciudat, si mi-a spus ca nu are timp de povesti. E adevarat ca al meu copil se comporta ciudat de cand a venit din razboi, in fiecare zi, ii pun masa, dar niciodata nu mananca. Dar, cum nu il vad slabit, am incetat sa ma mai ingrijorez. Am luat iconita, am pus-o in buzunar, si am plecat spre casa. Ma gandeam la drama acestei batranici, si mi-era mila de ea. Din departare, am mai auzit-o spunand: - Copile, in curand o sa intelegi! dar cand m-am intors, nu mai era nimeni in jurul cismelei. Am poposit acasa tarziu. Bunica m-a privit linistita ca am ajuns acasa, si m-a mustrat cu dragoste. i-am povestit despre intamplarea cu acea batranica din padure. Bunica mea, m-a privit curios, si mi-a spus ca acea batranica murise de doi ani. i-am povestit despre fiul ei, si mi-a spus ca este adevarat, ca a murit in razboi, dar cand am insistat ca stiu de la ea, mi-a spus ca nu e frumos sa glumesc cu astfel de lucruri. Am vrut sa mai insist, dar m-am resemnat. Arunci, m-am pus pe pat, si am simtit in buzunar ceva. Era icoana. Am privit aceasta icoana, si am ramas inlemnit. intelesesem. Daca atunci mi-era mila de drama batranicii, acum mi-era mila de logica mea. Atunci, am inceput sa simt prezenta prietenului meu. Priveam la televizor, cand a intrat bunica mea, si mi-a spus: - Ma mama, tie parca nu-ti placeau emisiunile politice. Dupa, ce am privit in dreapta mea, am raspuns cu un zambet plin de fericire: - Nu imi plac mie, dar ii plac lui George ... Satul se odihnea sub plapuma de intuneric. Doar o batranica asculta, la lumina unui felinar batran, povesti eroice din razboi ... | index 'pageview'); 